హోదాను రద్దు చేయడానికి ముందు, జమ్మూ కాశ్మీర్‌లో శాంతిభద్రతలను కొనసాగించడం కోసమని పేర్కొంటూ, వేలాది మంది పారా మిలటరీ భద్రతా దళాలను సమీకరించటానికి హోంమంత్రిత్వ శాఖ అనుమతి ఇచ్చింది, . <ref name="thehindu/5aug20192"></ref> ఆగస్టు 2 న, పాకిస్తాన్ సైన్యం, ఉగ్రవాదులు కలిసి హింసను పెంచడానికి ప్రణాళికలు వేస్తున్నారనీ, "ఇటీవల యాత్రను లక్ష్యంగా చేసుకోవడానికి" ప్రయత్నించారనీ చెప్పారు. జమ్మూ కాశ్మీర్ ను వదలి వెళ్ళిపోవాలని  స్థానిక, విదేశీ, విద్యార్థులు, పర్యాటకులకు భారత ప్రభుత్వం తెలియజేసింది. ఈ చర్యలు, జమ్మూ కాశ్మీర్ ప్రత్యేక హోదాను భారత్ త్వరలో రద్దు చేస్తుందనే భయాలను రేకెత్తించాయి. అయితే ఆగస్టు 3 న, ఒమర్ అబ్దుల్లా మాట్లాడుతూ, " రాజ్యాంగంలోని ఆర్టికల్ 35 ఎ ను పలుచన చేయడానికి గాని, డీలిమిటేషన్ను ప్రారంభించడానికి గాని, రాష్ట్రాన్ని మూడుముక్కలు చేయడానికి గానీ ఎటువంటి చర్యా తీసుకోవడం లేదని గవర్నర్ సత్య పాల్ మాలిక్ హామీ ఇచ్చారు." అని చెప్పాడు 

ఆగస్టు 4 న, మధ్య, ఉత్తర, దక్షిణ కాశ్మీర్లలో భద్రతా దళాలకు ఉపగ్రహ ఫోన్లు పంపిణీ చేసారు. కేబుల్ టివి, ల్యాండ్‌లైన్స్, సెల్‌ఫోన్లు, ఇంటర్నెట్‌ను మూసివేయాలనీ, మొత్తం కమ్యూనికేషన్ బ్లాక్అవుట్ చేయాలనీ ప్రభుత్వం ఆదేశించింది. కర్ఫ్యూ లాగానే ఉందని అనేక వార్తా వనరులు నివేదించాయి ( కోల్‌కతాకు చెందిన "టెలిగ్రాఫ్" ప్రభుత్వం అధికారికంగా కర్ఫ్యూను ప్రకటించలేదని చెప్పింది ). వైద్యులు, జిల్లా నిర్వాహకులు స్టాండ్‌బైలో ఉండాలని సూచించారు. 

ఆగస్టు 5 ఉపసంహరణ ప్రకటనకు ముందు, ముస్లిం మెజారిటీ కాశ్మీర్ లోయ, హిందూ-మెజారిటీ జమ్మూ ప్రాంతం, బౌద్ధ-మెజారిటీ లడఖ్ ప్రాంతాల్లో సెక్షన్ 144 విధించారు. శ్రీనగర్ (కాశ్మీర్) ప్రాంతంలో ఇప్పటికే ఉన్న లాక్డౌన్ చాలా తీవ్రంగా ఉంది, ఇక్కడ "ప్రజలు కర్ఫ్యూ నీడన, భారీ భద్రతా సిబ్బంది ఉనికిలో నివసించడానికి అలవాటు పడ్డారు" అని "ది గార్డియన్" వార్తాపత్రిక పేర్కొంది. రోడ్లపై ప్రతి కొన్ని వందల మీటర్లకు కాంక్రీట్ బారికేడ్లు పెట్టారు. అన్ని విద్యాసంస్థలు, దుకాణాలు, క్లినిక్‌లను మూసివేసారు. జమ్మూ కాశ్మీర్ అంతటా రెడ్ అలర్ట్ ప్రకటించారు. జమ్మూ ప్రాంతం లోని కొన్ని జిల్లాల్లో 2019 ఆగస్టు 10 నుండి సెక్షన్ 144 ను ఎత్తివేసి పాఠశాలలను తిరిగి తెరిచారు. 

కాశ్మీర్ లోయ నుండి తమకు సమాచారం లేదని, వారి కరస్పాండెంట్లు సురక్షితంగా ఉన్నారో లేదో కూడా నిర్ధారించలేమని చాలా భారతీయ మీడియా సంస్థలు చెప్పాయి. పాత్రికేయులకు కర్ఫ్యూ పాసులు ఇవ్వలేదు. స్థానిక జర్నలిస్టు, "ది కాశ్మీరియత్ వాలా" వార్తా వెబ్‌సైట్ సంపాదకుడు "ఖాజీ షిబ్లీని" జమ్మూ కాశ్మీర్ పోలీసులు 2019 జూలై 28 న ఆరోపణలేమీ చెప్పకుండా అరెస్టు చేశారని జర్నలిస్టులను రక్షించే కమిటీ (సిపిజె) చెప్పింది. కాని 2019 ఆగస్టు 5 నాటికి అతను ఇంకా అరెస్టులోనే ఉన్నాడా అనేది అస్పష్టంగా ఉంది అని కూడా చెప్పింది. చాలా మంది జర్నలిస్టులు సైనికులు తమను ఆపేసినట్లు నివేదించారు. ఫోటోలను పంపించేందుకు యుఎస్బి ఫ్లాష్ డ్రైవ్ ద్వారా రాష్ట్రం నుండి బయటకు పంపించాల్సి వచ్చిందని మరికొందరు పేర్కొన్నారు. స్థానిక జర్నలిస్టు సిపిజెతో మాట్లాడుతూ "వారు పాత్రికేయులను అరెస్టు చేస్తారని నేను భయపడుతున్నాను, ముఖ్యంగా ఏమి జరుగుతుందో నివేదించేవారిని". జమ్మూ కాశ్మీర్‌లో ఉద్రిక్తతల మధ్య కనీసం 2 మంది జర్నలిస్టులను అదుపులోకి తీసుకున్నట్లు సిపిజే తరువాత నివేదించింది. 

స్థానిక కాశ్మీర్ జర్నలిస్టులతో పాటు, అనేక భారతీయ వార్తాపత్రికలు, టెలివిజన్ స్టేషన్ల సంపాదకులు, ముస్లింల మెజారిటీ కాశ్మీర్ లోయలో శ్రీనగర్ లోని కొన్ని బ్లాక్‌లు మినహా, మరెక్కడి నుండి తమ బృందాలు తమ నివేదికలను పంపలేకపోయాయని ఫిర్యాదు చేశారు. అయితే, టైమ్స్ నౌ ఇంగ్లీష్ న్యూస్ ఛానల్ మేనేజింగ్ ఎడిటర్ నావికా కుమార్ మాట్లాడుతూ, "తన ఛానెల్ కాశ్మీర్ నుండి ప్రసారాలు చెయ్యడంలో పెద్దగా ఆంక్షలు ఎదుర్కోలేదు. విలేకరులు ఉపగ్రహ-అనుసంధానముండే ఓబి వ్యాన్ల ద్వారా ఫీడ్లను పంపుతున్నారు" అని అన్నట్లుగా రాయిటర్స్ తెలిపింది . టైమ్స్ నౌతో పాటు భారతదేశంలోని మరికొన్ని మీడియా గ్రూపులు "అనుకూలవాదులు"ని విమర్శలున్నాయి. "వారు ప్రభుత్వానికి భయపడుతున్నట్లు కనిపిస్తున్నారు" అని ఇద్దరు మాజీ భారత ప్రధానమంత్రుల వద్ద మీడియా సలహాదారుగా పనిచేసిన హెచ్కే దువా అన్నాడు. 

ఆగస్టు 18 నాటికి 4,000 మందికి పైగా కాశ్మీరీ నిరసనకారులను అరెస్టు చేసినట్లు సమాచారం. ఆగస్టు 9 నాటికి ఈ సంఖ్య 500 గా ఉంది. <ref name="reuters/9aug20192"></ref> జమ్మూ కాశ్మీర్ మాజీ ముఖ్యమంత్రులు మెహబూబా ముఫ్తీ, ఒమర్ అబ్దుల్లా, , ఎమ్మెల్యేలు మహ్మద్ యూసుఫ్ తారిగామి, ఇంజనీర్ రషీద్‌లను భద్రతా దళాలు "ముందస్తు నిర్బంధంలో" ఉంచాయి. 

2020 జనవరిలో, హ్యూమన్ రైట్స్ వాచ్, కాశ్మీర్లో భారత ప్రభుత్వం విధించిన అదుపును, ఆంక్షలనూ నెమ్మదిగా, క్రమంగా సడలించడం జరుగుతోందని నివేదించింది. అయితే కాశ్మీరీ ప్రజల హక్కులను పరిరక్షించడంలో చాలావరకు విఫలమవుతోంది. అరెస్టు చేసిన న్యాయవాదులు, షాపు కీపర్లు, హక్కుల కార్యకర్తలు, విద్యార్థులు విడుదలయ్యారు. అయితే భవిష్యత్తులో ప్రభుత్వాన్ని ఎప్పుడూ విమర్శించకూడదనే షరతుతో వీళ్ళను వదలిపెట్టారు. మరోవైపు, మాజీ ముఖ్యమంత్రులతో సహా కొందరు ప్రముఖ రాజకీయ ప్రముఖులు కూడా ఇంకా అదుపులోనే ఉన్నారు. 

సేవల పునరుద్ధరణ
ప్రభుత్వ ఆంక్షలు
కాశ్మీర్ లోయ
కెనడా